cyanic-selkie/wikianc huggingface dataset:
พงศ์พิชญ์ ปรีชาบริสุทธิ์กุล
การเข้าวงการ
หลังเลนส์ พอพี่หม่ำลงจากแท๊กซี่ เดินเข้าไปเห็นพี่หม่ำยืนตัวสั่นอยู่แล้วแบบ คือไม่รู้ว่าจะทำอะไรยังไงด้วยได้แต่ขอโทษเขาอย่างเดียว เราก็สำนึกผิดด้วย คิดว่าพี่หม่ำต้องโกรธเราแน่ๆเลย คือตอนเตรียมตัวที่จะแคนดิด เราก็ไม่คิดว่าสิ่งที่เราเตรียมกันจะทำให้พี่หม่ำจะโกรธขนาดนี้ คือเห็นภาพแล้วพี่หม่ำคงกลัวจริงๆครับ
Q.ใครเป็นคนถือน้ำเอาเข้าไปใปให้พี่หม่ำ หลังเลนส์ ผมนี่แหละ คือพี่หม่ำลงมาเขาก็ด่าๆๆอย่างเดียวเลย คือด้วยความที่เราแกล้งเขาแล้ว เราก็ควรจะขอโทษเอาน้ำไปเสิร์ฟไปบริการ แต่ตอนนั้นพี่หม่ำโกรธมาก เขาก็เลยปัดน้ำใส่หน้า ผมก็ซึมเลย
สตาร์บัคส์ ตอนนั้นผมตื่นเต้นกับฉากระเบิดอยู่ คืออยากเห็นมากเลยว่าพี่หม่ำตอนนั้นหน้าตาจะเป็นยังไง แต่พอลงรถมาปุ๊บ ผมกับหลังเลนส์ก็ไปตรงหน้าประตูที่เขาลงมาเลยครับ ก็คุกเข่าไหว้ขอโทษก่อนเลย แล้วตอนนั้นเท้าพี่หม่ำก็อยู่ห่างจากหน้าผมไม่ไกลเลย ผมก็คิดว่าเตรียมตัวเจ็บแล้วแหละ แล้วพี่เปิ้ลพี่หอยก็เข้ามาเคลียร์กัน ตอนนั้นผมก็ทำตัวไม่ถูกเหมือนกันว่าจะทำยังไงดี ไม่รู้จะพูดยังไงดี เพราะผมขอโทษได้อย่างเดียว คิดอะไรไม่ออก เพราะมันยังชาๆอยู่
Q.เล่าถึงการแคนดิด BABY V.O.X Re.V ให้ฟังหน่อย สตาร์บัคส์ สำหรับผมนี่เพลินสุดแล้วครับ อย่างแรกเลยคือผมไม่ค่อยเห็นหน้าเขาด้วย ก็เลยไม่ค่อยเกร็งเท่าไร ก็เหมือนเห็นคนธรรมดา ก็พูดตามสคริปต์เรื่อยๆเพลินๆ ก็สลับกันถาม-ตอบ คือจะมีลูกกุ๊กกิ๊กกันซะเยอะครับ ผมโทรไปบอกเพื่อนมีแต่คนร้อง โอ้โห คือไม่มีใครบอกว่า อ๋อเหรอ เลยซักคน
หลังเลนส์ อย่างพี่โก๊ะตี๋ที่ได้รับข้อมูลมาคือเป็นคนที่น่ารักมากครับ สตาร์บัคส์ พี่โก๊ะตี๋ ก็จะสนุกมากกว่า ไม่ค่อยจะเครียดเท่าไร อาจเป็นเพราะว่าผมไม่ได้รับมอบหมายงานเยอะมากเท่าไร จะเป็นแบบเดี๋ยวช่วยดูตรงนั้นตรงนี้มากกว่า เช่นปล่อยคิวรถมอเตอร์ไซค์
Q.ถ้าต้องอยู่ในสถานการณ์แบบโก๊ะตี๋บ้าง เราจะรู้สึกยังไง สตาร์บัคส์ ถ้าผมเป็นโก๊ะตี๋ คงไม่น่าเชื่อว่าจะต้องมาเจอเหตุการณ์อะไรที่มันติดๆกัน แล้วเป็นเหตุการณ์ที่เขากลัวทั้งหมด ได้เจอเหตุการณ์ที่มันติดๆกัน อย่างเขากลัวผี เขาก็จะได้เจอผี เขากลัวมอเตอร์ไซค์ เขาก็จะได้ซ้อนมอเตอร์ไซค์ไปเจอผี อย่างโก๊ะตี๋จะมีอยู่ตอนหนึ่งที่ผมต้องนั่งซ้อนมอเตอร์ไซค์คันข้างๆ แล้วก็ต้องถ่ายวีดีโอเขาไปด้วย แล้วมีอยู่ช็อตนึงที่ได้คุยกับเขา เขาก็จะพูดถึงพ่อแม่เขาตลอดเลย เหมือนเขาเป็นห่วงพ่อแม่ รักครอบครัว ประมาณนี้ครับ
สตาร์บัคส์ พี่ทั้ง 3 ก็เป็นกันเองดี คือไม่ต้องเรียกว่า หัวหน้าครับ ลูกพี่ครับ คือเรียกพี่ได้เลย เหมือนเป็นพี่น้องกัน ทำให้ไม่รู้สึกเกร็ง ก็เป็นกันเองดีครับ
หลังเลนส์ บางทีก็รู้สึกเกรงใจเหมือนกันครับ บางทีตอนทำงานเราก็สร้างความเดือดร้อน พี่เขาก็รับผิดชอบ
Q.โดยส่วนตัวแล้วคิดว่าพวกเราห้าวเป้งกันมั้ย หลังเลนส์ คือทุกคนมันมีความห้าวเป้งอยู่แล้ว เพียงแต่ใครจะระบายมันออกมาน้อยหรือมากเท่านั้น แต่ในหนังเรื่องนี้มันจำเป็นจะต้องใช้ความห้าวเป้งไปก่อเรื่องก่อราวครับ
สตาร์บัคส์ แต่ห้าวเป้งสำหรับผมมันหมายถึง กล้าๆ กลัวๆ แต่ก็สนุกดี แล้วก็คิดวนไปวนมา เพราะว่าคำนี้มันเกิดมาจาก 4 เดือนนี้ครับ เหมือนอารมณ์นี้ที่ไปเจอมาภายใน 4 เดือน มันเลยกลายมาเป็นห้าวเป้ง
Q.สุดท้ายคนดูจะได้เห็นอะไรในสาระแนห้าวเป้ง สตาร์บัคส์ หลักๆเลยก็จะได้เห็นผมทำงานไปแกล้งคนอื่น แล้วสุดท้ายก็โดนทีมงานแกล้งผมเอง เหมือนโดนหักหลังนิดๆแต่ที่จริงแม่งโคตรเจ็บเลย
หลังเลนส์ ก็จะได้เห็นรสชาติของรายการสาระแน คนดูอาจจะเคยเห็นแต่ในทีวี แต่คราวนี้มันไม่ใช่ คนดูจะได้เห็นความสนุกความมันส์ของทีมงานที่แบบ กว่าจะผลิตรายการออกมาให้คนดูได้ดูกัน
สตาร์บัคส์ คือคนที่ไม่ได้มาสมัครหรือทำงานที่นี้ก็คงไม่ได้เจออะไรแบบนี้เลย อย่างเช่นเจอเสือ เจอฉากรถชน ได้ไปคลุกคลีกับพวกเด็กแว๊น ได้คุยตัวต่อตัวต่อหน้าพี่แอ๊ด ได้ไปทานข้าวกับพี่หม่ำ คือชีวิตปกติมันไม่มีใครได้เจอแบบนี้แน่นอน ก็ประมาณนี้ครับ -->
ตุ๊กแกบินหางเฟิน
ตุ๊กแกบินหางเฟิน (Smooth-backed gliding gecko, Burmese flying gecko; ชื่อวิทยาศาสตร์: Ptychozoon lionotum) เป็นสัตว์เลื้อยคลานชนิดหนึ่งจำพวกตุ๊กแกและจิ้งจก อยู่ในวงศ์ Gekkonidae มีรูปร่างและสีสันคล้ายจิ้งจกบ้านทั่วไป แต่มีขนาดใหญ่กว่า สามารถโตเต็มที่ได้ 8 นิ้ว ลำตัวแบนราบ ที่นิ้วเท้ามีลักษณะแบนราบและมีพังผืดต่อติดกันไปตลอดทั้งลำตัว ใช้ในการร่อนจากที่สูงลงสู่ที่ต่ำ หางมีลักษณะแบนยาวและมีแขนงแตกออกเป็นหยัก ๆ แลดูคล้ายใบของต้นเฟิน อันเป็นที่มาของชื่อ สามารถปรับสีสันของลำตัวให้เข้ากับสภาพแวดล้อมได้อย่างดี เมื่อถูกรบกวนมักจะมุดหนีเข้าไปในซอกไม้หรือโพรงไม้ แล้วขดหางเป็นวงกลมแนบไว้กับลำตัว และหากถูกรบกวนอีกก็จะมุดลงไปลึกขึ้นอีก
หากินในเวลากลางคืน มีความว่องไวมาก ในประเทศไทย พบเฉพาะในป่าดงดิบชื้นในชายแดนภาคตะวันตกติดกับพม่าและภาคใต้ติดกับมาเลเซียเท่านั้น สถานภาพในปัจจุบันเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พ.ศ. 2535 แต่กระนั้น ตุ๊กแกบินหางเฟิน ก็ยังเป็นที่นิยมของผู้ที่ชื่นชอบการเลี้ยงสัตว์เลื้อยคลานอีกด้วย
ตุ๊กแกบินหางเฟิน ยังมีชื่อเรียกอื่นอีก เช่น "ตุ๊กแกบินหางหยัก" เป็นต้น
ศึกดีซีพีเวิลด์มวยไทยซุปเปอร์ไฟท์
ศึก ดีซีพี เวิลด์ มวยไทยซุปเปอร์ไฟท์ เป็นรายการโทรทัศน์ถ่ายทอดสดกีฬามวยไทย ที่ได้รับความนิยม รายการนี้ทำการถ่ายทอดทางช่อง 5 และ TGN ทุกวันอังคาร เวลา 20.20 น. - 22.00 น. โดยเริ่มในวันอังคารที่ 12 กุมภาพันธ์ พ.ศ. 2562 จนถึงปัจจุบัน
การจัดรายการ
รายการมีจุดประสงค์คือ
สถาบันการอาชีวศึกษาเกษตรภาคตะวันออกเฉียงเหนือ
สถาบันการอาชีวศึกษาเกษตรภาคตะวันออกเฉียงเหนือ (Northeastern Vocational Institute of Agricultural) เป็นสถาบันอุดมศึกษาด้านวิชาชีพและเทคโนโลยี ในกำกับสำนักงานคณะกรรมการการอาชีวศึกษา กระทรวงศึกษาธิการ เกิดจากการรวมตัวกันของ วิทยาลัยเกษตรและเทคโนโลยีกลุ่มภาคตะวันออกเฉียงเหนือ เพื่อทำหน้าที่ผลิตปัญญาชนด้านเกษตรกร ซึ่งเป็นรากฐานของประเทศ และเพิ่มอัตรากำลังคนอาชีวศึกษาให้ได้รับการศึกษาขั้นสูง โดยเปิดทำการสอนในระดับปริญญาตรีสายเทคโนโลยีหรือสายปฏิบัติการ(ทล.บ.) ประกาศนียบัตรวิชาชีพชั้นสูง (ปวส.) ประกาศนียบัตรวิชาชีพ (ปวช.)
ประวัติ
สถาบันการอาชีวศึกษาเกษตรภาคตะวันออกเฉียงเหนือ จัดตั้งขึ้นโดยอาศัยอำนาจตามพระราชบัญญัติการอาชีวศึกษา พ.ศ. 2551 มาตรา 13 กำหนดให้สถานศึกษาอาชีวศึกษาสามารถรวมตัวกันเป็นสถาบันการอาชีวศึกษาตามคำแนะนำ           ของคณะกรรมการการอาชีวศึกษา โดยคำนึงถึงการประสานความร่วมมือเป็นสำคัญ เน้นให้เกิดผลประโยชน์สูงสุดในการใช้ทรัพยากรร่วมกัน ทั้งนี้ให้เป็นไปตามที่กำหนดในกฎกระทรวงว่าด้วยการรวมสถานศึกษาอาชีวศึกษา
หน้าที่ของสถาบัน
การจัดการอาชีวศึกษาและการฝึกอบรมวิชาชีพต้องเป็นการจัดการศึกษาในด้านวิชาชีพที่สอดคล้องกับแผนพัฒนาเศรษฐกิจและสังคมแห่งชาติและแผนการศึกษาแห่งชาติ เพื่อผลิตและพัฒนากำลังคนในด้านวิชาชีพระดับฝีมือ ระดับเทคนิค       และระดับเทคโนโลยี รวมทั้งเป็นการยกระดับการศึกษาวิชาชีพให้สูงขึ้นเพื่อให้สอดคล้องกับความต้องการของตลาดแรงงาน โดยนำความรู้ในทางทฤษฎีอันเป็นสากลและภูมิปัญญาไทยมาพัฒนาผู้รับการศึกษาให้มีความรู้ความสามารถในทางปฏิบัติ      และมีสมรรถนะจนสามารถนำไปประกอบอาชีพในลักษณะผู้ปฏิบัติหรือประกอบอาชีพโดยอิสระได้
โดยให้จัดตั้งสถาบันการอาชีวศึกษาเกษตรออกเป็น 4 แห่ง ประกอบด้วย ดังต่อไปนี้
หลักสูตร
ระดับปริญญาตรีสายเทคโนโลยีหรือสายปฏิบัติการ หลักสูตร 2 ปี(ต่อเนื่อง) ประกาศไว้  ณ  วันที่  28  กรกฎาคม  2559  โดย  พลเอกดาว์พงษ์ รัตนสุวรรณ  รัฐมนตรีว่าการกระทรวงศึกษาธิการ
И
I หรือ Y (И, и) บางครั้งก็เรียกว่า Octal I เป็นอักษรตัวหนึ่งในอักษรซีริลลิก ออกเสียงสระ // (อี) ในภาษารัสเซียและ // (อิ) ในภาษายูเครน แต่ไม่มีในภาษาเบลารุส อักษรนี้มีลักษณะคล้ายอักษรละติน N ตัวใหญ่ที่เขียนกลับข้าง
อักษรนี้มีพัฒนาการมาจากอักษรกรีก อีตา ชื่อเดิมของอักษรนี้คือ iže และมีค่าของเลขซีริลลิกเท่ากับ 8
อักษร И เมื่อต้องการถ่ายอักษรจะใช้ I สำหรับภาษารัสเซีย และใช้ Y หรือ I สำหรับภาษายูเครน
การหักเห
การหักเห (refraction) คือการเปลี่ยนแปลงทิศทางของคลื่นที่ส่วนรอยต่อระหว่างตัวกลางต่างกัน เมื่อผ่านตัวกลางที่เปลี่ยนไป ทิศทางของการเดินทางจะเปลี่ยนไปเนื่องจากความเร็วเปลี่ยนไปโดยไม่มีการเปลี่ยนแปลงความถี่ของคลื่น
การหักเหของแสงเป็นตัวอย่างที่คุ้นเคยที่สุด แต่คลื่นเสียงและคลื่นน้ำก็เกิดการหักเหเช่นกัน การเปลี่ยนแปลงทิศทางการแผ่ของคลื่นแสงจะเป็นไปตามกฎของสแน็ล ซึ่งอธิบายโดยใช้หลักการของเฮยเคินส์ พฤติกรรมการสะท้อนแสงบางส่วนอธิบายโดยสมการแฟรแนล ส่วนคำอธิบายในทางกลศาสตร์ควอนตัมว่าทำไมแสงจึงหักเหนั้นอาจแสดงได้โดยปริพันธ์ตามวิถี
ภาพรวม
ตัวอย่างเช่น ลำแสงที่ส่องผ่านกระจกจะหักเหจนดูงอเนื่องจากแก้วมีค่าดรรชนีหักเหแตกต่างจากอากาศ ส่วนกรณีเมื่อแสงตกกระทบในแนวตั้งฉากกับพื้นผิวกระจก ทิศทางการเดินทางของแสงจะไม่เปลี่ยนแปลง มีเพียงความเร็วเท่านั้นที่เปลี่ยนไป
ดังที่แสดงในรูปทางด้านซ้าย ปรากฏการณ์ที่แท่งไม้ซึ่งยื่นลงไปในน้ำดูเหมือนจะงอนั้นสามารถอธิบายได้โดยการหักเหของแสง เนื่องจากดรรชนีหักเหแสงของอากาศอยู่ที่ประมาณ 1.0003 และของน้ำมีค่าประมาณ 1.3330 แสงที่สะท้อนจากน้ำจะถูกหักเหก่อนที่จะมาถึงดวงตา กล่าวอีกนัยหนึ่ง ตำแหน่งที่ปรากฏของ X กลายเป็น Y เนื่องจากแสงที่มาจาก X ในรูปหักเหบนผิวน้ำ ทำให้แท่งที่จมอยู่ใต้น้ำดูเหมือนอยู่สูงกว่าที่เป็นจริง
เมื่อแสงแผ่จากตัวกลางที่มีดรรชนีหักเหสูงไปยังตัวกลางที่มีดรรชนีหักเหของแสงต่ำ แสงอาจสะท้อนกลับไปทั้งหมดโดยไม่เกิดการหักเหเรียกปรากฏการณ์นี้ว่า การสะท้อนกลับทั้งหมด หลักการนี้ใช้ประโยชน์ในอุปการณ์ทางแสง เช่น ใยแก้วนำแสง เป็นต้น การหักเหสองแนว อาจเกิดขึ้นเมื่อคลื่นเดินทางผ่านตัวกลางแอนไอโซทรอปิก
กฎของสเน็ล
กฎของสแน็ลเป็นกฎที่แสดงความสัมพันธ์ระหว่างความเร็วการแผ่ของคลื่นที่เดินทางผ่านตัวกลางสองตัว กับมุมตกกระทบ และมุมหักเห ให้ความเร็วคลื่นในตัวกลาง A เป็น ความเร็วคลื่นในตัวกลาง B เป็น  มุมตกกระทบจากตัวกลาง A ถึงตัวกลาง B เป็น  มุมตกกระทบจากตัวกลาง B ถึงตัวกลาง A เป็น  แล้วจะได้ความสัมพันธ์ดังต่อไปนี้
ในที่นี้ คือดรรชนีหักเห ของตัวกลาง B เทียบกับตัวกลาง A
สมการแฟรแนล
สมการแฟรแนล เป็นสมการที่อธิบายลักษณะการสะท้อนและหักเหของแสงที่ส่วนรอยต่อระหว่างตัวกลาง เมื่อแสงแผ่จากตัวกลางที่มีดรรชนีหักเหเป็น n ไปยังตัวกลางที่มีดรรชนีหักเหเป็น n' โดยแนวการตกกระทบตั้งฉากกับส่วนรอยต่อของตัวกลาง ความเข้มของแสงสะท้อนเมื่อ I จะคำนวณจากความเข้มของแสงที่ตกกระทบ I_0 เป็น
ถ้าแสงที่ตกกระทบเป็นแสงโพลาไรซ์ โดยมุมตกกระทบเป็น \theta_i และมุมสะท้อนเป็น \theta_r ในกรณีที่ทิศทางขององค์ประกอบสนามไฟฟ้าภายในคลื่นแสงอยู่ในแนวตั้งฉากกับระนาบการหักเห จะได้ว่า
สำหรับกรณีที่ทิศทางขององค์ประกอบสนามไฟฟ้าขนานกับระนาบการหักเหจะได้ว่า
สลุจีลิดวาโตวารีชา
สลุจีลิดวาโตวารีชา (Служили два товарища) เป็นภาพยนตร์แนวสงครามจากสหภาพโซเวียต กำกับโดย Yevgeni Karelov เขียนบทโดย Yuli Dunsky และ Valeri Frid ภาพยนตร์เรื่องนี้เป็นเรื่องเกี่ยวกับสงครามกลางเมืองรัสเซีย โดยเฉพาะอย่างยิ่งการต่อสู้ในคาบสมุทรไครเมีย
หม่อมเจ้านภดลเฉลิมศรี ยุคล
หม่อมเจ้านภดลเฉลิมศรี ยุคล (23 ตุลาคม พ.ศ. 2496) หรือ ท่านหญิงยุ้ย เป็นพระธิดาองค์เล็กในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา
พระประวัติ
หม่อมเจ้านภดลเฉลิมศรี (ท่านหญิงยุ้ย) เป็นพระธิดาในพระเจ้าวรวงศ์เธอ พระองค์เจ้าอนุสรมงคลการ ประสูติแต่หม่อมอุบล ยุคล ณ อยุธยา (สกุลเดิม สุฤทธิ์) เมื่อวันที่ 23 ตุลาคม พ.ศ. 2496 เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว และพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา
หม่อมเจ้านภดลเฉลิมศรี มีโสทรเชษฐาและโสทรเชษฐภคินี 4 องค์ ได้แก่
การทรงงาน
หม่อมเจ้านภดลเฉลิมศรี ทรงประกอบธุรกิจส่วนองค์ โดยทรงเป็นเจ้าของบริษัทโปรดักชั่นเฮ้าส์ชื่อ บริษัท ดีแล่นฟีล์ม จำกัดหม่อมเจ้านภดลเฉลิมศรี ประทับที่วังกรุงเทพมหานคร แต่ก็ทรงมีวังหลังที่สองอยู่ที่จังหวัดเชียงใหม่และมักจะเสด็จแวะเวียนไปประทับทุกสองสามเดือน นอกจากนี้ยังโปรดการว่ายน้ำออกกำลังกายเป็นประจำ
กันแคนน่อน
RX-77-2 กันแคนน่อน (Guncannon) เป็นหุ่นยนต์ที่ปรากฏตัวในการ์ตูนญี่ปุ่นอะนิเมะซีรีส์โมบิลสูทกันดั้ม ออกแบบโดยคุนิโอะ โอคาวาระ
กันแคนน่อนเป็นหนึ่งในโมบิลสูทที่พัฒนาในโปรเจกต์Vของสหพันธ์โลกเพื่อใช้ต่อสู้กับโมบิลสูทของอาณาจักรซีอ้อน กันแคนน่อนมีลักษณะคล้ายกับมนุษย์มากกว่า RX-75 กันแทงก์ซึ่งมีลักษณะคล้ายกับยานพาหนะมากกว่า
กันแคนน่อนมีอาวุธหลักเป็นปืนใหญ่ 240 มม.ประทับบนบ่าทั้งสองข้างสำหรับใช้ยิงสนับสนุนในระยะกลาง ที่หัวติดตั้งปืนวัลแคน 60 มม. โครงสร้างของกันแคนน่อนเป็นระบบคอร์บล็อกซึ่งใช้ยานขับไล่ FF-X7 คอร์ไฟเตอร์ เป็นห้องควบคุมและสามารถบินหนีออกมาได้ในยามคับขัน กันแคนน่อนยังเป็นโมบิลสูทรุ่นแรกที่สามารถใช้งานบีมไรเฟิลได้ เนื่องจากบรรทุกกระสุนปืนใหญ่ได้จำกัดและไม่มีอาวุธสำหรับต่อสู้ในระยะประชิดตัวจึงเป็นจุดอ่อน ปืนใหญ่สองกระบอกนี้สามารถติดตั้งสเปรย์มิสไซล์ลันเชอร์แทนได้
RX-77-1A กันแคนน่อน A
รูปแบบดั้งเดิมของกันแคนน่อน มีเกราะที่หนาทำให้การขับเคลื่อนต่ำกว่าที่ควร ซึ่งปัญหานี้ได้รับการแก้ไขเมื่อปรับรูปแบบเป็นกันแคนน่อน กันแคนน่อน Aเป็นส่วนหนึ่งของดีไซน์ต้นฉบับโมบิลสูทคอลลเคชั่นของคุนิโอะ โอคาวาระ ออกแบบโดยคุนิโอะ โอคาวาระ
RX-77-3 กันแคนน่อนรุ่นติดตั้งอาวุธหนัก
กันแคนน่อนที่เน้นการใช้งานแบบเดี่ยวแทนการเป็นหน่วยสนับสนุนโดยปรับปรุงเกราะและอาวุธที่ติดตั้งให้ดีขึ้น กันแคนน่อนรุ่นติดตั้งอาวุธหนักเป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ
RX-77-4 กันแคนน่อนทูว์
กันแคนน่อนที่ใช้บีมแคนน่อนติดเซ็นเซอร์เล็งเป้าแทนปืนใหญ่แฝด เนื่องจากไม่ต้องแบกน้ำหนักของกระสุนปืนใหญ่ กันแคนน่อนทูว์จึงมีความคล่องตัวสูงกว่ารุ่นก่อนหน้านี้มาก กันแคนน่อนทูว์เป็นส่วนหนึ่งของดีไซน์ต้นฉบับโมบิลสูทวาริเอชั่น ออกแบบโดยคุนิโอะ โอคาวาระ
อำเภอเชียงยืน
เชียงยืน เป็นอำเภอหนึ่งของจังหวัดมหาสารคาม มีพื้นที่ใหญ่เป็นอันดับ 8 และมีประชากรมากเป็นอันดับ 7 ของจังหวัด อีกทั้งยังเป็นเส้นทางคมนาคมไปสู่จังหวัดขอนแก่น
ประวัติ
พื้นที่ของอำเภอเชียงยืนเดิมเป็นตำบลเชียงยืน อยู่ในเขตการปกครองของอำเภอโคกพระ (อำเภอกันทรวิชัย) จังหวัดมหาสารคามในขณะนั้น ต่อมาราษฎรได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลเชียงยืน โดยเสนอให้รวมท้องที่ตำบลเชียงยืน ตำบลหนองซอน ตำบลชื่นชม และตำบลกู่ทอง อำเภอกันทรวิชัย เพื่อรวมขึ้นเป็นกิ่งอำเภอ ต่อมาวันที่ 3 มิถุนายน พ.ศ. 2501 กรมการปกครองได้พิจารณาดำเนินการจัดตั้งกิ่งอำเภอ ซึ่งจังหวัดมหาสารคามได้เสนอขอตั้งกิ่งอำเภอเชียงยืนในท้องที่อำเภอกันทรวิชัย ซึ่งกรมการปกครองได้บรรจุเข้าแผนการจัดตั้งกิ่งอำเภอภายในปี พ.ศ. 2501 เนื่องจากการก่อสร้างที่ว่าการกิ่งอำเภอเสร็จเรียบร้อย
ในปีเดียวกันเมื่อวันที่ 9 กันยายน พ.ศ. 2501 ได้มีประกาศกระทรวงมหาดไทยให้แยกตำบลเชียงยืน ตำบลหนองซอน ตำบลชื่นชม และตำบลกู่ทอง ออกจากการปกครองของอำเภอกันทรวิชัย รวมตั้งเป็น กิ่งอำเภอเชียงยืน  จนกระทั่งเมื่อวันที่ 10 มกราคม พ.ศ. 2502 จึงมีพระราชกฤษฎีกาฯ ยกฐานะขึ้นเป็น อำเภอเชียงยืน  จนถึงปัจจุบัน ซึ่งกิ่งอำเภอเชียงยืนมีระยะเวลาการเป็นกิ่งอำเภอเพียง 4 เดือน
ที่ตั้งและอาณาเขต
อำเภอเชียงยืนตั้งอยู่ตอนบนของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอเชียงยืนแบ่งพื้นที่การปกครองออกเป็น 8 ตำบล 116 หมู่บ้าน ได้แก่
การปกครองส่วนท้องถิ่น
ท้องที่อำเภอเชียงยืนประกอบด้วยองค์กรปกครองส่วนท้องถิ่น 9 แห่ง ได้แก่
มารัท ดซูเมฟ
มารัท ดซูเมฟ (12 มกราคม ค.ศ. 1976 – ) เป็นนักหมากรุกสากลระดับแกรนด์มาสเตอร์ (ค.ศ. 2001) ชาวอุซเบกิสถาน ผู้เข้าแข่งขันรายการไทยแลนด์โอเพ่น 2010 ที่ซึ่งเขาเป็นฝ่ายชนะวิษุวัต ธีรภาพไพสิฐ ในรอบที่ 5
ประวัติ
มารัทเล่นให้แก่ทีมชาติอุซเบกิสถานในโอลิมปิกหมากรุกสากลใน ค.ศ. 2000 และ 2002, หมากรุกสากลชิงแชมป์โลกใน ค.ศ. 2001 และทีมหมากรุกสากลชิงแชมป์เอเชีย ใน ค.ศ. 1999, 2003 และ 2008 เขาทำคะแนนเท่ากันในอันดับที่ 1 ถึง 3 ร่วมกับเซียร์ ราห์มัน และเซอร์เก ทีเวียคอฟ ในการแข่งยูไนเต็ดอินซูแรนซ์ทัวร์นาเมนท์ครั้งที่ 6 ณ กรุงธากา ใน ค.ศ. 2003 แล้วเป็นที่หนึ่งในการแข่งขันปูเณ่ 2004 กับลัคเนา 2004 ส่วนใน ค.ศ. 2008 เขาทำคะแนนเท่ากันในอันดับที่ 3 ถึง 7 ร่วมกับซูซานโต เมการานโต, ดาร์วิน เลย์โล, ดราเซ็น เซอร์เม็ค และแอช็อต นาแดเนียน ในรายการดาโตอาเธอร์ทังมาเลเซียโอเพ่นแชมเปี้ยนชิพครั้งที่ 5 ที่กัวลาลัมเปอร์ ใน ค.ศ. 2009 เขาทำคะแนนเท่ากันในอันดับที่ 1 ถึง 2 ร่วมกับวิอาเชสลาฟ ซาคาซอฟ ในการแข่งขันกัปเปลลากรองด์โอเพ่น และทำคะแนนเท่ากับอันดับ 2 ถึง 5 ร่วมกับทามัซ เกลัชวิลี, ลูเซียน-คอสติน ไมรอน, อามอน ซิมูโตเว และวลาดิเมียร์ เบอร์มาคิน ในการแข่งขันโรชฟอร์โอเพ่น รวมถึงในปีเดียวกันนี้ เขาเป็นผู้ชนะโฮคิมคัพ ที่ทาชเคนต์ และทำคะแนนเท่ากันในอันดับที่หนึ่งร่วมกับอันเดรย์ ควอน ในการแข่งขันทาชเคนต์เมเจอร์สคัพ ใน ค.ศ. 2011 เขาทำคะแนนเท่ากันกับอันดับที่ 1 ถึง 3 ร่วมกับทีกรัน แอล เปโตรเซียน และแอนตัน ฟิลิปโปฟ ที่อนุสรณ์สถานจอร์จี อักซามอฟ ในทาชเคนต์
ในเดือนพฤศจิกายน ค.ศ. 2009 รายการสมาพันธ์หมากรุกโลกได้จัดให้มารัทมีระดับอีโลที่ 2528 หน่วย ส่งผลให้เขาเป็นนักหมากรุกสากลหมายเลขสี่แห่งอุซเบกิสถาน
สนามกีฬาตูลูซ
สนามกีฬาตูลูซ (Stadium de Toulouse) เป็นสนามกีฬาอเนกประสงค์ขนาดใหญ่ประจำเมืองตูลูซ ประเทศฝรั่งเศส สร้างขึ้นเพื่อรองรับการจัดแข่งขันฟุตบอลโลก 1938 รอบสุดท้าย และต่อมาได้รับฉายาว่า "เวมบลีย์น้อย" เนื่องจากมีความคล้ายกับสนามเวมบลีย์ (สนามกีฬาแห่งชาติของอังกฤษ) ปัจจุบันใช้เป็นสนามเหย้าของตูลูซ (สโมสรในระดับลีกเอิง ลีกการแข่งขันฟุตบอลสูงสุดของฝรั่งเศส) ปัจจุบันอยู่ในความดูแลของเทศบาลเมืองตูลูซ
สตาดียอมมูว์นีซีปาลได้รับการบูรณะใหม่ในปี ค.ศ. 1949 และ 1997 โดยครั้งสุดท้ายทำเพื่อรองรับฟุตบอลโลก 1998 รอบสุดท้ายที่ตูลูซได้จัดการแข่งขัน 6 นัด หลังจากนั้นได้มีการปรับปรุงอีกครั้งเพื่อรองรับฟุตบอลชิงแชมป์แห่งชาติยุโรป 2016 โดยเปิดใช้งานอีกครั้งเมื่อเดือนมกราคม ค.ศ. 2016 และก่อนหน้านั้นในปี ค.ศ. 2001 เคยเกิดเหตุโรงงานแห่งหนึ่งที่ตั้งอยู่ใกล้สนามเกิดระเบิดอย่างรุนแรงต้องใช้ค่าใช้จ่ายจำนวนมหาศาลเพื่อซ่อมแซม
ที่สนามแห่งนี้เคยมีประวัติศาสตร์ในวงการฟุตบอลระดับโลกเกิดขึ้นมากมาย เช่น การแข่งขันยูฟ่าคัพรอบแรกที่ตูลูซเอาชนะนาโปลีไปได้ในเดือนตุลาคม ค.ศ. 1986 โดยเดียโก มาราโดนา กองหน้าของนาโปลีชาวอาร์เจนตินายิงจุดโทษกระเด้งไปชนเสาถึง 2 ครั้ง
นอกจากฟุตบอลแล้ว ที่นี่ยังเคยใช้จัดกิจกรรมและการแข่งขันกีฬาอย่างอื่น เช่น รักบี้ชิงแชมป์โลก 2007 เป็นต้น
ฟุตบอลโลก 1998
สนามแห่งนี้เคยใช้ในการจัดแข่งขันฟุตบอลโลก 1998 รอบสุดท้าย ตามตางรางการแข่งขันดังนี้:
ฟุตบอลชิงแชมป์แห่งชาติยุโรป 2016
สนามแห่งนี้เคยใช้ในการจัดแข่งขันฟุตบอลชิงแชมป์แห่งชาติยุโรป 2016 รอบสุดท้าย ตามตางรางการแข่งขันดังนี้:
ประเทศยูกันดาในโอลิมปิกฤดูร้อน 2024
ประเทศยูกันดา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่เปิดตัวอย่างเป็นทางการของประเทศในโอลิมปิกฤดูร้อน 1956 นักกีฬาชาวยูกันดาได้ปรากฏตัวในกีฬาโอลิมปิกฤดูร้อนทุกครั้ง ยกเว้นในการแข่งขันที่มอนทรีออล 1976 ซึ่งเป็นส่วนหนึ่งของการคว่ำบาตรที่นำโดยคองโก
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
กรีฑา
ผลการแข่งขันดังนี้
การล้อมทูรัค
การล้อมทูรัค ได้กินเป็นเวลา 241 วัน ใน ค.ศ. 1941 ภายหลังจากกองกำลังฝ่ายอักษะได้รุกผ่านไซเรไนกาจากเอล อาเกล่าในปฏิบัติการดอกทานตะวันเข้าปะทะกับกองกำลังฝ่ายสัมพันธมิตรในลิเบีย ในช่วงการทัพทะเลทรายตะวันตก (ค.ศ. 1940-1943) ในสงครามโลกครั้งที่สอง ในปลายปี ค.ศ. 1940 ฝ่ายสัมพันธมิตรได้มีชัยชนะเหนือกองทัพที่ 10 ของอิตาลีในช่วงปฏิบัติการเข็มทิศ (9 ธันวาคม ค.ศ. 1940-9 กุมภาพันธ์ ค.ศ. 1941) ส่วนใหญ่ของกองกำลังทะเลทรายตะวันตก (WDF) ได้ถูกส่งไปยังการทัพกรีซและซีเรีย ขณะที่ทหารเยอรมันและอิตาลีได้เสริมกำลังมาถึงลิเบีย มีเพียงโครงสร้างกองกำลังฝ่ายสัมพันธมิตรที่หลงเหลืออยู่ ซึ่งขาดแคลนทั้งอุปกรณ์และสัมภาระเสบียง ฝ่ายป้องกันได้เป็นที่รู้จักอย่างรวดเร็วว่า หนูแห่งทูรัค
ปฏิบัติการดอกทานตะวัน (6 กุมภาพันธ์-25 พฤษภาคม ค.ศ. 1941) การบีบบังคับฝ่ายสัมพันธมิตรให้ล่าถอยไปยังชายแดนอียิปต์ กองทหารรักษาการณ์ ประกอบด้วยส่วนใหญ่ของกองพลออสเตรเลียที่ 9 (พลโท Leslie Morshead) ยังคงเหลืออยู่ที่ทูรัค เพื่อไม่ให้ท่าเรือต้องตกไปอยู่ในเงื้อมมือฝ่ายอักษะ ในขณะที่ WDF ได้จัดระเบียบและเตรียมความพร้อมที่จะโจมตีตอบโต้กลับ ฝ่ายอักษะได้ล้อมทูบลักเริ่มต้นขึ้นเมื่อวันที่ 10 เมษายน เมื่อท่าเรือได้ถูกโจมตีโดยกองกำลังภายใต้การบัญชาของพลโท แอร์วิน รอมเมิลและต่อเนื่อง ในช่วงที่ได้มีการพยายามที่จะบรรเทาสามครั้ง ได้แก่ ปฏิบัติการแบร์วิตี้ (Operation Brevity)(15-16 พฤษภาคม), ปฏิบัติการขวานรบ (15-17 มิถุนายน) และปฏิบัติการครูเซเดอร์(18 พฤศจิกายน – 30 ธันวาคม) การยึดครองทูรัคนั้นเป็นการป้องกันฝ่ายอักษะจากท่าเรือขนส่งสัมภาระที่ใกล้กับชายแดนอียิปต์-ลีเบียกว่าจะถึงเบงกาซี 560 ไมล์ (900 กิโลเมตร) ทางตะวันตกของชายแดนอียิปต์ซึ่งอยู่ในพิสัยของเครื่องบินทิ้งระเบิดของกองทัพอากาศหลวงของอังกฤษ (RAF) ตริโปลีอยู่ห่างประมาณ 930 ไมล์ (1,500 กิโลเมตร)จากทางตะวันตกของตริโปลิเตเนีย
การล้อมของฝ่ายทหารอักษะได้ถูกหันไปสนจากชายแดนและทหารรักษาการณ์ได้ขับไล่กองกำลังฝ่ายอักษะ ท่าเรือได้ถูกกระหน่ำยิงด้วยปืนใหญ่ เครื่องบินดำทิ้งระเบิด และการทิ้งระเบิดขนาดกลาง ในขณะที่ RAF ได้บินเที่ยวเข้าป้องกันจากสนามบินที่ห่างไกลออกไปในอียิปต์ กองทัพเรือฝ่ายสัมพันธมิตร เช่น กองเรือเมดิเตอร์เรเนียน (รวมทั้งกองทหารชายฝั่ง) ได้ดำเนินเข้าขัดขวาง ทำการขนทหารเข้ามาเสริมกำลังและสัมภาระเสบียงและแบกทหารบาดเจ็บและเชลยออกไป เมื่อวันที่ 27 พฤศจิกายน ทูรัคได้รับการบรรเทาโดยกองทัพที่ 8 (ซึ่งถูกควบคุมกองกำลังภาคพื้นดินของอังกฤษและฝ่ายสัมพันธมิตรอื่น ๆ ในทะเลทรายตะวันตกจากเดือนกันยายน ค.ศ. 1941) ในปฏิบัติการครูเซเดอร์
ยากันชัก
แอนติอิพิเลปติก (อังกฤษ:antiepileptics) มีอีกชื่อว่า แอนติคอนวัลแซนต์ (anticonvulsants) เป็นยาต้านและป้องกันอาการชักเช่นอาการชักจากลมบ้าหมู กลไกการออกฤทธิ์คือการบล็อกโวลเตก-เซนซิตีพ โซเดียมแชแนล (voltage-sensitive sodium channel) ในสมอง
กลุ่มบาบิทเชอริท (Barbiturate)
บาบิทเชอริทเป็นยาที่มีฤทธิ์กดระบบประสาทส่วนกลาง (central nervous system-(CNS)) จากผลของยาที่เป็น ดีเพรสแซนต์ (depressant) และขอบเขตการออกฤทธิ์ที่กว้างจาก การสงบประสาท (sedation) ถึง ระงับความรู้สึก (anesthesia) และยังใช้เป็นยาแก้ชัก แอนตี้คอนวัลแซนต์ด้วย
บาบิทเชอริทมียาในกลุ่มดังนี้:
กลุ่มเบ็นโซไดอาเซพีน (Benzodiazepine)
ตัวอย่างยาในกลุ่ม เบ็นโซไดอาเซพีนและช่วงเวลาการออกฤทธิ์ของมัน(ครึ่งชีวิต)เป็นดังนี้
กลุ่มไฮแดนโทอิน (Hydantoins)
ไฮแดนโทอิน ออกฤทธิ์ช้าไม่เหมาะที่จะใช้รักษา โรคลมชักชนิดเฉียบพลัน ไฮแดนโทอินมีสมาชิกในกลุ่มดังนี้:
กลุ่มออกซาโซลิดินีไดโอน (Oxazolidinediones)
ออกซาโซลิดินีไดโอนมีสมาชิกในกลุ่มดังนี้:
กลุ่มซัคซินิไมด์ (Succinimide)
ซัคซินิไมด์มีสมาชิกในกลุ่มดังนี้:
ชานไห่จิง
ชานไห่จิง เป็นตำราคลาสสิกจีนซึ่งประมวลภูมิประเทศและสัตว์ในตำนานเอาไว้ ฉบับต่าง ๆ ของตำรานี้อาจมีมาตั้งแต่ 400 ปีก่อนคริสตกาลแล้ว แต่รูปแบบปัจจุบันนั้นเพิ่งมีขึ้นในหลายร้อยปีให้หลัง อันตรงกับต้นราชวงศ์ฮั่น ตำรานี้แบ่งเนื้อหาเป็น 18 ส่วน ส่วนใหญ่บรรยายภูมิประเทศและวัฒนธรรมก่อนสมัยราชวงศ์ฉินซึ่งล้วนแล้วแต่เป็นนิทาน มีการเอ่ยถึงภูเขากว่า 550 แห่ง และทางน้ำอีกกว่า 300 แห่ง นอกจากนี้ยังรวบรวมเรื่องปรัมปราจีนไว้ด้วย
พูล
พูล หรือ พ็อกเก็ตบิลเลียด เป็นคิวสปอร์ตชนิดหนึ่ง เล่นบนโต๊ะพูลที่มีหลุมหกหลุมตามขอบโต๊ะเรียกว่า พ็อกเก็ต เป้าหมายหลักของการเล่นคือยิงลูกบิลเลียดสีทุกลูกให้ลงหลุม กติกาของพูลที่นิยมคือแบบแปดลูกและเก้าลูก
คณะรัฐมนตรี
คณะรัฐมนตรี (council of ministers หรือ cabinet) เป็นองค์กรฝ่ายบริหารระดับสูง โดยปกติจะมีผู้นำระดับสูงดำรงตำแหน่งในคณะรัฐมนตรี สมาชิกในคณะรัฐมนตรีจะถูกเรียกขานว่า รัฐมนตรี (อังกฤษ: ministers, secretary) โครงสร้างของคณะรัฐมนตรีในแต่ล่ะประเทศมีความแตกต่างกัน บางประเทศ คณะรัฐมนตรีมีอำนาจเต็มในการบริหารประเทศ แต่บางประเทศคณะรัฐมนตรีมีบทบาทเป็นเพียงที่ปรึกษาของหัวหน้ารัฐบาลหรือประมุขของประเทศเท่านั้น คณะรัฐมนตรีโดยทั่วไป มีหน้าที่ในการบริหารประเทศตามที่ได้แถลงนโยบายไว้ต่อรัฐสภา ปฏิบัติหน้าที่ตามรัฐธรรมนูญและกฎหมายอย่างเคร่งครัด
หัวหน้าคณะรัฐมนตรี สามารถเป็นนายกรัฐมนตรีหรือประธานาธิบดีก็ได้ ขึ้นอยู่กับโครงสร้าง ระบอบการปกครอง และ รัฐธรรมนูญของประเทศนั้นๆ บัญญัติไว้
ที่มาของสมาชิกคณะรัฐมนตรี
สมาชิกคณะรัฐมนตรีบางคน อาจจะไม่ได้ถูกเรียกว่า "รัฐมนตรี" เสมอไป หรือ บางตำแหน่งของข้าราชการประจำ อาจจะเป็นสมาชิกคณะรัฐมนตรีโดยตำแหน่ง ยกตัวอย่างเช่น อัยการสูงสุดในสหรัฐ มิได้ดำรงตำแหน่งที่ถูกเรียกว่า "รัฐมนตรี" แต่ก็ถือว่าเป็นสมาชิกคณะรัฐมนตรีเช่นกัน เป็นต้น
ระดับสมาชิกคณะรัฐมนตรี
บางประเทศ ตำแหน่งสมาชิกคณะรัฐมนตรีมีระดับราชการไม่เหมือนกัน ยกตัวอย่างเช่น:
มาร์ก เดวิส
มาร์ก เดวิส (Mark Davis) เป็นนักสนุกเกอร์อาชีพจากเมืองเซนต์เลินนาดส์ ซัสเซกซ์ เดวิสเริ่มเล่นอาชีพตั้งแต่ปี 1991 แต่ใช้เวลาหลายปีกว่าฝีมือการเล่นของเขาดีขึ้น จนฝีมือของเขาดีขึ้นในช่วงปลายทศวรรษที่ 2000 ส่งผลทำให้ติดอันดับท็อป 16 ในปี 2012 นอกจากนี้เขาได้คว้าแชมป์รายการเบนสันแอนดเฮดเจสมาสเตอส์ 2002 นับเป็นแชมป์สูงสุดของเขา และเขายังคว้าแชมป์สนุกเกอร์ 6 แดง ถึง 3 สมัย (ในปี 2009 2012 และ 2013)
อ้างอิง
1972
กามอน จอมทำลาย
กามอน จอมทำลาย เป็นการ์ตูนญี่ปุ่น เป็นเรื่องของเด็กหนุ่มที่ยังเรียนอยู่ต้องสืบทอดกิจการของตระกูล โดยต้องมาเป็นประธานบริษัท "คุงุรายะ" ซึ่งเบื้องหน้าก็คือการทำลายหรือการรื้อถอนสิ่งต่างๆ แต่งานหลักของบริษัทจริงๆ คือแอบทำงานงานทำลายทุกสิ่งตามที่รัฐบาลว่าจ้าง พระเอกเรื่องนี้ชื่อ คุงุระ กามอน มีวิชาการทำลายที่เท่ห์จริง
อนุสาวรีย์บัจราซันดี
อนุสาวรีย์บัจราซันดี (Bajra Sandhi Monument) เป็นอนุสาวรีย์ที่ระลึกถึงการดิ้นรนและความมุมานะต่อสู้กับอุปสรรคของชาวบาหลีที่ผ่านมาตลอดในประวัติศาสตร์ อนุสาวรีย์ตั้งอยู่ด้สนหน้าที่ว่าการเมืองเดนปาซาร์บนเกาะบาหลี อนุสาวรีย์นี้สร้างขึ้นในปี 1987 และเปิดโดยประธานาธิบดี Megawati Sukarnoputri ในปี 2003
อนุสาวรีย์สร้างโดยยึดตามหลัก "ไตรแมนเดลา" ของการสร้างปูราในสถาปัตยกรรมบาหลี ซึ่งประกอบด้วยจักรวาลสามส่วน โดยแทนเป็นชั้นต่าง ๆ ของอนุสาวรีย์และอาคารประกอบ ภายในมีพิพิธภัณฑ์และแหล่งการเรียนรู้ที่จัดแสดงไดโอรามา 33 ชุด คล้ายกับที่โมนาสในจาการ์ตา แต่จะสนใจที่ประวัติศาสตรืของชาวบาหลีมากกว่า ตั้งแต่อาณาจักรบาหลี การเข้ามาของศาสนาฮินดู ยุคอาณาจักรมัชปาหิต ยุคอาณานิคมดัตช์อีสต์อินดีส และการต่อสู้เรียกร้องเอกราช
ซิคติฟคาร์
ซิคติฟคาร์ (Сыктывка́р; Сыктывкар; Syktyvkar) เป็นเมืองในประเทศรัสเซีย เป็นเมืองหลวงของสาธารณรัฐโคมิ มีประชากร 230,011 คนจากการสำรวจประชากรในปี ค.ศ. 2002 เมืองซิคติฟคาร์ตั้งอยู่ริมแม่น้ำ Sysola ที่แต่เดิมมีชื่อแม่น้ำว่า Ust-Sysolsk ซึ่งชื่อปัจจุบันของเมืองมาจากคำว่า Syktyv ชื่อในภาษาโคมิ โดยบวกคำว่า kar ซึ่งมีความหมายว่า "เมือง" โดยเมืองตั้งอยู่ใกล้จุดที่แม่น้ำ Sysola บรรจบกับแม่น้ำสายที่ใหญ่กว่าคือแม่น้ำ Vychegda ที่เป็นสาขาของแม่น้ำ Northern Dvina
เมืองพี่น้อง
ซิคติฟคาร์เป็นเมืองพี่น้องกับเมืองดังนี้:
โบตอ
โบตอ เป็นเทศบาลในจังหวัดแอน ในแคว้นโอดฟร็องส์ ทางตอนเหนือของประเทศฝรั่งเศส
ร็อบเบอส์ (เพลง)
"ร็อบเบอส์" (Robbers) เป็นเพลงของวงดนตรีแนวร็อกชาวอังกฤษ เดอะไนน์ทีนเซเวนตีไฟฟ์ เพลงออกจำหน่ายในวันที่ 26 พฤษภาคม ค.ศ. 2014 ผ่านสังกัดเดอร์ตีฮิต เป็นซิงเกิลที่หกจากอัลบั้มเปิดตัวที่มีชื่อเดียวกับตัวเอง
เบื้องหลัง
"ร็อบเบอส์" เป็นเพลงเกี่ยวกับความรักมีแรงบันดาลใจจากภาพยนตร์แนวอาชญากรรม-ตลกหนักเรื่อง โรมานซ์ ห่ามเดือด (1993) โดยนำบุคลิกของแพทริเซีย อาร์เควตต์ที่รับบทเป็นแอละแบมา วิตแมน มาเป็นต้นแบบ
หลังจากเพลงถูกปล่อยออกมา "ร็อบเบอส์" อยู่อันดับที่ 179 บนชาร์ตซิงเกิลแห่งสหราชอาณาจักร
มิวสิกวิดีโอ
มิวสิกวิดีโอเพลง "ร็อบเบอส์" เผยแพร่ครั้งแรกในวันที่ 27 เมษายน ค.ศ. 2014 กำกับโดยทิม แมตเทีย วิดีโอพูดถึงคู่รักคู่หนึ่งที่ปล้นร้านค้าเพื่อหาเงินไป "ซื้อแอลกอฮอล์และยาเสพติด"
เซอร์ไวเวอร์ แปซิฟิกใต้
เซอร์ไวเวอร์ แปซิฟิกใต้ (Survivor: South Pacific) เป็นฤดูกาลที่ 23 ของรายการเซอร์ไวเวอร์ สถานที่ถ่ายทำอยู่ในประเทศซามัว ซึ่งเป็นสถานที่เดียวกันกับในฤดูกาลที่ 19 และ 20 รวมถึงจะมีการใช้ถ่ายทำต่อเนื่องไปถึงฤดูกาลที่ 24 ด้วย ทำให้สถานที่ประเทศซามัวเป็นสถานที่ถ่ายทำรายการเซอร์ไวเวอร์ที่ซ้ำกันมากที่สุด โดยซ้ำถึง 4 ครั้งแซงหน้าประเทศปานามาที่ถ่ายทำ 3 ครั้งในฤดูกาลที่ 7, 8 และ 12
ร็อบเบอส์ (เพลง)
คณะทำงาน
คณะทำงานปรับปรุงจากโน้ตในอัลบั้ม เดอะไนน์ทีนเซเวนตีไฟฟ์
เซอร์ไวเวอร์ แปซิฟิกใต้
เบาะแสสำหรับเครื่องรางสิทธิ์คุ้มกันที่ซ่อนไว้ในฤดูกาลนี้ก็จะให้แตกต่างออกไป โดยจะไม่มาอยู่รวมกับในของรางวัลแต่จะได้เมื่อชนะสิทธิ์คุ้มกันแบบเผ่าแล้วเท่านั้น เบาะแสถึงจะถูกนำไปซ่อนไว้ที่เผ่า นั่นหมายความว่าจะต้องหาทั้ง 2 อย่าง คือ ทั้งเบาะแสและเบาะแสจะนำพาไปหาเครื่องรางอีกทีหนึ่ง แต่ถ้าไม่ชนะสิทธิ์คุ้มกันแบบเผ่าเลย ก็จะไม่มีเบาะแสไปซ่อนไว้ในเผ่าแต่อย่างใด
ฤดูกาลนี้จะเริ่มออกอากาศทางโทรทัศน์ในวันที่ 14 กันยายน พ.ศ. 2554 เวลา 2 ทุ่มตามเวลามาตรฐานของสหรัฐอเมริกา โดยตอนแรกจะออกอากาศยาว 1 ชั่วโมงครึ่ง จากปกติที่จะออกอากาศความยาวตอนละ 1 ชั่วโมงเท่านั้น สำหรับในประเทศไทยสามารถรับชมได้ทาง True Visions ซึ่งจะฉายหลังจากที่ทางซีบีเอสฉายจบแต่ละตอนไปแล้วเป็นเวลา 7 ชั่วโมงซึ่งตรงกับวันที่ 15 กันยายน พ.ศ. 2554 เวลา 13:00 น. ตามเวลาประเทศไทย
การแข่งขัน
การแข่งขันครั้งนี้เป็นการรวมทั้งรางวัลและสิทธิ์คุ้มกัน อัลเบิร์ทชนะรางวัลโดยเลือกโค้ชให้ไปรับรางวัลด้วยและสละรางวัลของตนเองให้ค๊อกแรน โดยเอาแต่สิทธิ์คุ้มกันไว้เป็นของตนเอง การแข่งขันครั้งนี้เป็นการรวมทั้งรางวัลและสิทธิ์คุ้มกัน แบรนดอนชนะรางวัลโดยเลือกริคให้ไปรับรางวัลด้วยและในสภาเผ่าเขาได้ยกเครื่องรางภูมิคุ้มกันให้กับอัลเบิร์ท
การโหวต
ผลโหวตในรอบแรกเสอมกันที่ 6-6 ระหว่างคีทธ์กับริค ทำให้มีการโหวตในรอบที่สองโดยทั้งสองคนจะไม่ได้โหวตและคนที่เหลือจะโหวตได้แต่เพียงสองคนนี้เท่านั้น
ยูอิ อิชิกาวะ
ยูอิ อิชิกาวะ ( 石川 由依<rt>いしかわ ゆい</rt>, 30 พฤษภาคม 1988 -) เป็นนักพากย์และนักแสดงชาวญี่ปุ่น (อดีตนักแสดงเด็ก) เกิดที่จังหวัดเฮียวโงะ สังกัด mitt management สูง 161 ซม. แต่งงานแล้ว
สนธิสัญญาการก่อตั้งสหภาพโซเวียต
สนธิสัญญาการก่อตั้งสหภาพโซเวียต หรือชื่อเต็มว่า สนธิสัญญาการก่อตั้งสหภาพสาธารณรัฐสังคมนิยมโซเวียต (Декларация и договор об образовании Союза Советских Социалистических Республик) เป็นเอกสารซึ่งทำให้การสร้างสหภาพอันเกิดจากการวมตัวของสาธารณรัฐโซเวียตในรูปแบบของสหภาพสาธารณรัฐสังคมนิยมโซเวียตเป็นไปอย่างถูกต้องตามกฎหมาย นอกจากนี้ยังมีการตรา คำประกาศก่อตั้งสหภาพโซเวียต ด้วย ซึ่งอาจพิจารณาได้ว่าเป็นอารัมภกถาของสนธิสัญญาดังกล่าว
วันที่ 29 ธันวาคม ค.ศ. 1922 ผู้แทนจากสหพันธ์สาธารณรัฐสังคมนิยมโซเวียตรัสเซีย สหพันธ์สาธารณรัฐสังคมนิยมโซเวียตทรานส์คอเคซัส สาธารณรัฐสังคมนิยมโซเวียตยูเครน และสาธารณรัฐสังคมนิยมโซเวียตไบโลรัสเซีย ได้อนุมัติสนธิสัญญาการก่อตั้งสหภาพโซเวียตและคำประกาศก่อตั้งสหภาพโซเวียต เอกสารทั้งสองฉบับได้รับการยืนยันโดยการประชุมรัฐสภาครั้งที่ 1 ของสหภาพโซเวียตและได้รับการลงนามโดยประธานคณะผู้แทน ได้แก่ มิฮาอิล คาลินิน, มิฮาอิล ซฮาคายา, มิฮาอิล ฟรุนเซ และกรีกอรี เปตรอฟสกี, อเลคซันดร์ เชียร์วียาคอฟ ตามลำดับ เมื่อวันที่ 30 ธันวาคม ค.ศ. 1922
สาธารณรัฐที่รวมเข้าเป็นส่วนหนึ่งของสหภาพโซเวียตในภายหลังเกิดขึ้นจากการแปรบัญญัติของสนธิสัญญาดังกล่าว
ค.ศ. 1922-1940
ตัวอย่าง ได้แก่ สาธารณรัฐสังคมนิยมโซเวียตอุซเบกและเติร์กเมน ซึ่งเมื่อวันที่ 27 ตุลาคม ค.ศ. 1924 ได้แยกตัวออกมาจาก สาธารณรัฐสังคมนิยมโซเวียตปกครองตนเองเตอร์เกสถานของสหพันธ์สาธารณรัฐสังคมนิยมโซเวียตรัสเซีย หลังจากนี้ สาธารณรัฐสังคมนิยมโซเวียตปกครองตนเองทาจิค ซึ่งเดิมเป็นส่วนหนึ่งของสาธารณรัฐสังคมนิยมโซเวียตอุซเบก ได้ยกระดับขึ้นเป็นสาธารณรัฐสหภาพเมื่อวันที่ 16 ตุลาคม ค.ศ. 1929 กลายมาเป็นสาธารณรัฐสังคมนิยมโซเวียตทาจิค
สาธารณรัฐดังกล่าวคงอยู่จนกระทั่งวันที่ 5 ธันวาคม ค.ศ. 1936 เมื่อสาธารณรัฐดังกล่าวแตกออกเป็นสาธารณรัฐสังคมนิยมโซเวียตอาร์เมเนีย จอร์เจีย และอาเซอร์ไบจาน ในวันเดียวกัน สาธารณรัฐสังคมนิยมโซเวียตปกครองตนเองเตอร์เกสถานได้สิ้นสภาพลง และดินแดนถูกแบ่งออกเป็นสาธารณรัฐสังคมนิยมโซเวียตคาซัคและคีร์กีซ
ค.ศ. 1940
ก่อนหน้าสงครามโลกครั้งที่สอง มีสาธารณรัฐหลายแห่งได้รับการก่อตั้งขึ้นก่อนการรุกรานสหภาพโซเวียตของนาซีเยอรมนี ใน ค.ศ. 1941 โดยแห่งแรก คือ สาธารณรัฐสังคมนิยมโซเวียตคาเรโล-ฟินแลนด์ ซึ่งเมื่อวันที่ 31 มีนาคม ค.ศ. 1940 ได้ถูกยกระดับเป็นสาธารณรัฐสหภาพจากสาธารณรัฐสังคมนิยมโซเวียตปกครองตนเองคาเรเลียน เดิมเป็นส่วนหนึ่งของสหพันธ์สาธารณรัฐสังคมนิยมโซเวียตรัสเซียเช่นกัน
โทรทัศน์ความละเอียดสูง
โทรทัศน์ความละเอียดสูง (High-definition television - HDTV) เป็นการถ่ายทอดสัญญาณโทรทัศน์ ที่มีความละเอียดของภาพ มากกว่าระบบถ่ายทอดสัญญาณโทรทัศน์แบบดั้งเดิม (คือระบบเอ็นทีเอสซี, ซีแคม และพาล) โดยสัญญาณดังกล่าวจะแพร่ภาพด้วยระบบดิจิทัล
การถ่ายทอดสัญญาณโทรทัศน์ความละเอียดสูง สามารถให้ความละเอียดสูงสุด 1920x1080 จุดภาพ (Pixel) ซึ่งมีชื่อเรียกว่า โทรทัศน์ความละเอียดสูงเต็มรูปแบบ (Full HD) ซึ่งเป็นระดับสูงสุดที่สัญญาณภาพจะสามารถรองรับ ระบบการออกอากาศสัญญาณโทรทัศน์ความละเอียดสูง (High-Definition Broadcast) สำหรับความละเอียดของภาพ ที่สามารถแสดงบนจอโทรทัศน์ความละเอียดสูง ในปัจจุบันสูงถึง 3840x2160 จุดภาพ หรือที่เรียกว่า Quad HD ซึ่งเกินจากความสามารถที่สัญญาณโทรทัศน์จะส่งได้ แต่ใช้เฉพาะกับการแสดงภาพความละเอียดสูงจากช่องทางอื่น
สนธิสัญญาการก่อตั้งสหภาพโซเวียต
ค.ศ. 1940
หลังจากการผนวกรัฐบอลติก ลิทัวเนีย ลัตเวีย และเอสโตเนียได้กลายสภาพเป็นสาธารณรัฐสังคมนิยมโซเวียตลิทัวเนีย (13 กรกฎาคม) ลัตเวียและเอสโตเนีย (21 กรกฎาคม) ตามลำดับ และมีความผูกพันอย่างเป็นทางการกับสหภาพโซเวียตเมื่อวันที่ 3 สิงหาคม, 5 สิงหาคม และ 6 สิงหาคมตามลำดับ แห่งสุดท้าย คือ สาธารณรัฐสังคมนิยมโซเวียตมอลโดวา ซึ่งได้ผนวกเอาพื้นที่ขนาดใหญ่ของเบสเซอราเบียเข้ากับสาธารณรัฐสังคมนิยมโซเวียตปกครองตนเองมอลโดวา ซึ่งเดิมเป็นส่วนหนึ่งของสาธารณรัฐสังคมนิยมโซเวียตยูเครน หลังสงคามยุติ ไม่มีการก่อตั้งสาธารณรัฐใหม่ขึ้น และได้มีการลดระดับสาธารณรัฐสังคมนิยมโซเวียตคาเรโล-ฟินแลนด์ลงเป็นสาธารณรัฐปกครองตนเองและผนวกกลับคืนเข้ากับสหพันธ์สาธารณรัฐสังคมนิยมโซเวียตรัสเซียเมื่อวันที่ 16 กรกฎาคม ค.ศ. 1956
โทรทัศน์ความละเอียดสูง
ประวัติ
บริษัทกระจายเสียงและแพร่ภาพแห่งชาติสหรัฐ เป็นสถานีโทรทัศน์แห่งแรกของโลกที่ถ่ายทอดโทรทัศน์ความละเอียดสูงด้วยระบบแอนะล็อก ตั้งแต่ราวคริสต์ทศวรรษ 1980 จากนั้นมีการแพร่หลายไปยังทวีปยุโรปในเวลาไม่นานนัก ซึ่งปัจจุบันการออกอากาศในรูปแบบนี้ นับเป็นเรื่องปกติสำหรับประเทศที่พัฒนาแล้ว วัดจากที่ประมาณการว่า ร้อยละ 90 ของประเทศที่พัฒนาแล้ว ออกอากาศโทรทัศน์ในระบบนี้ทั้งหมด นับตั้งแต่ปี พ.ศ. 2551 รวมทั้งมีข้อบังคับให้เครื่องรับโทรทัศน์ ที่ผลิตตั้งแต่ปี พ.ศ. 2550 เป็นต้นไป ต้องมีอุปกรณ์รับสัญญาณโทรทัศน์ความละเอียดสูงในตัว โดยอาจต้องต่ออุปกรณ์เสริมบ้างเล็กน้อย และกำหนดให้สัดส่วนของจอภาพเป็น 16:9 ทั้งหมด
สนธิสัญญาการก่อตั้งสหภาพโซเวียต
การยกเลิก
8 ธันวาคม ค.ศ. 1991 ผู้นำของสาธารณรัฐสังคมนิยมโซเวียตยูเครนและไบโลรัสเซีย และสหพันธ์สาธารณรัฐสังคมนิยมโซเวียตรัสเซียพบกันเพื่อตกลงบอกเลิกสนธิสัญญาใน ค.ศ. 1922 ซึ่งได้ถูกทำให้สิ้นสุดลงเมื่อวันที่ 25 ธันวาคม ค.ศ. 1991 อันเป็นผลยุบสหภาพโซเวียต
โทรทัศน์ความละเอียดสูง
โทรทัศน์ความละเอียดสูงในประเทศไทย
ประเทศไทยเป็นชาติที่สามในภูมิภาคเอเชียตะวันออกเฉียงใต้ ที่เริ่มออกอากาศโทรทัศน์ความละเอียดสูงผ่านดาวเทียม โดยทรูวิชันส์ ทำการทดลองออกอากาศเป็นแห่งแรก ตั้งแต่ปี พ.ศ. 2550 และเริ่มออกอากาศอย่างเป็นทางการ เมื่อวันที่ 12 เมษายน พ.ศ. 2553 ด้วยระบบโทรทัศน์ผ่านดาวเทียม DVB-S2 (MPEG-2/HD) ผ่านดาวเทียมไทยคม 5 ในระบบ KU-Band และโทรทัศน์ผ่านสายเคเบิล DVB-C2 ใน 3 ช่องรายการ คือทรูสปอร์ต เอชดี, เอชบีโอ เอชดี และทรูเรียลิตี เอชดี
สนธิสัญญาการก่อตั้งสหภาพโซเวียต
การยกเลิก
15 มีนาคม ค.ศ. 1996 สภาดูมาของสหพันธรัฐรัสเซียได้แสดงถึงฐานะทางกฎหมายเนื่องจากการตัดสินใจของสภาโซเวียตสูงสุดของอดีตสหพันธ์สาธารณรัฐสังคมนิยมโซเวียตรัสเซียว่า "การบอกเลิกสนธิสัญญาก่อตั้งสหภาพโซเวียต" เป็นสิ่งที่ผิด รัฐบัญญัติที่ไม่เป็นไปตามรัฐธรรมนูญผ่านโดยการละเมิดสุสานของรัฐธรรมนูญอดีตสหพันธ์สาธารณรัฐสังคมนิยมโซเวียตรัสเซีย บรรทัดฐานของกฎหมายระหว่างประเทศ และจากนั้น ในการบังคับตัวกฎหมาย
โทรทัศน์ความละเอียดสูง
โทรทัศน์ความละเอียดสูงในประเทศไทย
ก่อนหน้านี้ เมื่อวันที่ 9 กันยายน พ.ศ. 2552 เครือข่ายโทรทัศน์ดาวเทียมเอ็มคอท ดำเนินการทดลองถ่ายทอดสดโทรทัศน์ความละเอียดสูง ผ่านดาวเทียมและเครือข่ายอินเทอร์เน็ตเป็นครั้งแรก ในพิธีเปิดการแข่งขันกีฬาแห่งชาติครั้งที่ 38 จากจังหวัดตรัง และในราวกลางปี พ.ศ. 2554 ทรูวิชันส์ออกอากาศเพิ่มอีก 9 ช่องโทรทัศน์ความละเอียดสูงคือ ทรู สปอร์ต เอชดี 2, เนชันแนล จีโอกราฟิก แชนแนล เอชดี, ดิสคัฟเวอรี เวิลด์ เอชดี, สตาร์ มูฟวีส์ เอชดี, ฟ็อกซ์ แฟมิลี มูฟวีส์ เอชดี, เอเอ็กซ์เอ็น เอชดี, เคเอ็มทีวี เอชดี, ไอ-คอนเสิร์ตส์ เอชดี และทีเอ็นเอ็น 24 เอชดี โดยสมาชิกต้องเปลี่ยนอุปกรณ์ใหม่ เพื่อรองรับระบบโทรทัศน์ความละเอียดสูง จึงจะสามารถรับชมได้ ต่อมา ตั้งแต่วันที่ 21 พฤษภาคม พ.ศ. 2554 สถานีโทรทัศน์ไทยพีบีเอสเป็นโทรทัศน์ภาคพื้นดินแบบไม่เสียค่าใช้จ่ายในการรับชมช่องแรกที่ออกอากาศโทรทัศน์ความละเอียดสูง โดยออกอากาศทางโทรทัศน์ผ่านดาวเทียมไทยคม 5 ในระบบซีแบนด์ โดยต้องใช้กล่องรับสัญญาณที่รองรับระบบ DVB-S2 และผ่านเครือข่ายอินเทอร์เน็ต ในเว็บไซต์ของไทยพีบีเอส
ต่อมา คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ อนุญาตให้กรมประชาสัมพันธ์ (กปส.), บริษัท อสมท จำกัด (มหาชน), สถานีวิทยุโทรทัศน์กองทัพบก (ททบ.) และองค์การกระจายเสียงและแพร่ภาพสาธารณะแห่งประเทศไทย (ส.ส.ท.) ร่วมกันทดลองออกอากาศโทรทัศน์ระบบดิจิทัล โดยมอบหมายให้ ททบ.เป็นผู้ดำเนินการ ตั้งแต่เวลา 13:00 น. ของวันศุกร์ที่ 25 มกราคม จนถึงเวลา 12:59 น. ของวันพุธที่ 24 กรกฎาคม พ.ศ. 2556 เป็นระยะเวลา 6 เดือน ในย่านความถี่ยูเอชเอฟ ช่องสัญญาณที่ 36 ซึ่งแบ่งออกเป็น 8 ช่องรายการ โดยในจำนวนนี้มี 2 ช่องรายการ ที่ดำเนินการทดลองออกอากาศโทรทัศน์ความละเอียดสูง กล่าวคือช่องหนึ่งจะกระจายเสียงและแพร่ภาพรายการโทรทัศน์ความละเอียดสูงซึ่งผลิตโดย ททบ. ส่วนอีกช่องหนึ่งจะทวนสัญญาณ จากช่องรายการของไทยพีบีเอส ซึ่งออกอากาศในระบบความละเอียดสูงผ่านดาวเทียมอยู่แต่เดิม โดยมีรัศมีรอบเสาส่งสัญญาณบนยอดอาคารใบหยก 2 เป็นระยะทาง 80 กิโลเมตร ครอบคลุมเขตกรุงเทพมหานครและปริมณฑล
สำหรับบริการโทรทัศน์ความละเอียดสูง เปิดผ่านระบบบอกรับเป็นสมาชิก บนเครือข่ายอินเทอร์เน็ตความเร็วสูงของทรีบรอดแบนด์ โดยสามารถเชื่อมต่อกล่องรับสัญญาณ เข้ากับเครื่องรับโทรทัศน์ซึ่งสามารถรองรับ โทรทัศน์ดิจิทัลและไอพีทีวี
หลังจากสิ้นสุดการทดลองไปไม่นาน คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ได้จัดการประมูลระบบโทรทัศน์ดิจิทัลขึ้น โดยในหมวดโทรทัศน์ดิจิทัลความละเอียดสูงมีทั้งหมด 7 ช่องรายการ และมีในหมวดอื่นๆ อีก 17 ช่องโดยใช้ความละเอียดปกติ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ สามารถทำรายได้เข้ารัฐบาลจากการประมูลระบบโทรทัศน์ดิจิทัลทีวีได้สูงถึง 50,862 ล้านบาท โดย 23,700 ล้านบาทเป็นรายได้รวมทั้งหมดของระบบโทรทัศน์ความละเอียดสูง
โทรทัศน์ความละเอียดสูงในภูมิภาคอาเซียน
สิงคโปร์เป็นประเทศแรก ของภูมิภาคเอเชียตะวันออกเฉียงใต้ ที่ดำเนินการออกอากาศโทรทัศน์ความละเอียดสูง ตั้งแต่ราวต้นปี พ.ศ. 2551 ตามด้วยมาเลเซีย ไทย ลาว ซึ่งเริ่มออกอากาศในระบบนี้เป็นครั้งแรก ผ่านการถ่ายทอดสด แอลทีวีซัมเมอร์ จากโรงเรียนแห่งชาติลาว ระหว่างวันที่ 3 - 7 พฤษภาคม พ.ศ. 2553 เวลา 09:00 - 15:30 น. หลังจากนั้น ฟิลิปปินส์และเวียดนาม ก็ดำเนินการตามมา นอกจากนี้ ยังดำเนินการออกอากาศโทรทัศน์ความละเอียดสูง ในโอกาสพิเศษต่างๆ อาทิ ถ่ายทอดสดการประชุมสุดยอดอาเซียนครั้งที่ 15 จากโรงแรมดุสิตธานี ระหว่างวันที่ 23 - 25 ตุลาคม พ.ศ. 2552 ผ่านดาวเทียมเอเชียแซต-5 เพื่อแพร่ภาพสู่ประเทศสมาชิก
คณะวารสารศาสตร์และสื่อสารมวลชน มหาวิทยาลัยธรรมศาสตร์
คณะวารสารศาสตร์และสื่อสารมวลชน มหาวิทยาลัยธรรมศาสตร์ (Faculty of Journalism and Mass Communication, Thammasat University) เป็นส่วนราชการไทยระดับคณะวิชา สังกัดมหาวิทยาลัยธรรมศาสตร์ กระทรวงศึกษาธิการ โดยเป็นคณะที่เปิดสอนด้านวารสารศาสตร์และสื่อสารมวลชนแห่งแรกของประเทศไทย หรือที่เรียกทั่วไปภายหลังเรียกว่า "นิเทศศาสตร์" ทั้งยังเป็นที่ตั้งของสมาคมวารสารศาสตร์แห่งประเทศไทยด้วย คณะวารสารศาสตร์ฯ ยังเป็นหนึ่งในคณะที่มีคะแนนแอดมิชชั่นกลางและอัตราส่วนการแข่งขันสูงสุดในประเทศไทย โดยรับนักศึกษาระดับปริญญาตรีที่มีคะแนนสอบแอดมิชชั่นทั้งประเทศสูงสุด 1 ใน 10 ของประเทศทุกๆ ปี (โดยปี พ.ศ. 2559 รับนักเรียนที่มีคะแนนสูงสุดอันดับ 1 ของประเทศ) ปัจจุบันคณะวารสารฯ มุ่งพันธกิจอันเป็นสถาบันชั้นนำของประเทศ ที่ผลิตบุคลากรแถวหน้าเพื่อยกระดับวิชาชีพและวิชาการด้านสื่อสารมวลชนทั้งแวดวงสื่ออิสระและสื่อกระแสหลัก
ประวัติคณะ
คณะวารสารศาสตร์และสื่อสารมวลชน เป็นสถาบันการศึกษาแห่งแรกของประเทศไทยที่เปิดสอนวิชาการด้านสื่อสารมวลชน (นิเทศศาสตร์) ในระดับปริญญาตรี โดยแรกเริ่มนั้นจัดตั้งขึ้นในฐานะแผนกวารสารศาสตร์ซึ่งเป็นส่วนหนึ่งในคณะสังคมสงเคราะห์ศาสตร์ เพื่อเป็นสถาบันการศึกษาแห่งแรกในประเทศไทยที่เปิดสอนวิชาการสาขาวารสารศาสตร์ ตามพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์ พ.ศ. 2497 (ราชกิจจานุเบกษา เล่ม 71 ตอนที่ 11 วันที่ 9 กุมภาพันธ์ พ.ศ. 2497) มีหลักการและเหตุผลโดยย่อว่า
เพื่อส่งเสริมการศึกษาในด้านการสังคมสงเคราะห์และวารสารศาสตร์ให้มีมาตรฐานเทียบเท่ามหาวิทยาลัยในต่างประเทศ ดังนั้น อาศัยอำนาจตามความในมาตรา 8 แห่งพระราชบัญญัติมหาวิทยาลัยธรรมศาสตร์ พ.ศ. 2495 และมาตรา 3 แห่งพระราชกฤษฎีกาจัดตั้งคณะสังคมสงเคราะห์ศาสตร์ในมหาวิทยาลัยธรรมศาสตร์ พ.ศ. 2497 สภามหาวิทยาลัยธรรมศาสตร์ จึงได้ตราข้อบังคับให้แบ่งแยกแผนกวิชาภายในคณะสังคมสงเคราะห์ศาสตร์ออกเป็น 2 แผนก คือ แผนกสังคมสงเคราะห์ศาสตร์ และแผนกวารสารศาสตร์ ให้เปิดการศึกษาวิชาทั้งสองแผนกดังกล่าวตั้งแต่ปีการศึกษา พ.ศ. 2497 (ตามข้อบังคับมหาวิทยาลัยธรรมศาสตร์ ว่าด้วยการแบ่งแยกแผนกวิชาภายในคณะสังคมสงเคราะห์ศาสตร์ พ.ศ. 2497 ประกาศ ณ วันที่ 17 กุมภาพันธ์ พ.ศ. 2497) โดยกำหนดเรียกชื่อปริญญาและอักษรย่อไว้ดังต่อไปนี้
ผู้ที่สอบไล่ได้ครบทุกลักษณะวิชาตามหลักสูตรในแผนกวิชาวารสารศาสตร์ จะได้รับปริญญาดังต่อไปนี้
ในปีการศึกษา 2509 สภามหาวิทยาลัยธรรมศาสตร์ได้อนุมัติให้คณะสังคมสงเคราะห์ศาสตร์เปิดการศึกษาวิชาการหนังสือพิมพ์ภาคค่ำขึ้นเพื่อเป็นการส่งเสริมวิทยฐานะของนักหนังสือพิมพ์อาชีพให้สูงขึ้น รวมทั้งพัฒนาการสื่อสารมวลชนทางด้านหนังสือพิมพ์ และขยายบริการการศึกษาให้กว้างขวางยิ่งขึ้น โดยให้มีหลักสูตรการศึกษา 3 ปี ผู้ที่สอบไล่ได้ครบทุกลักษณะวิชาตามหลักสูตรนี้จะได้รับประกาศนียบัตรวิชาการหนังสือพิมพ์
ในปีการศึกษา 2512 มีการปรับปรุงการศึกษาภาคค่ำของแผนกวารสารศาสตร์ใหม่ โดยระงับการรับสมัครเข้าศึกษาวิชาการหนังสือพิมพ์ภาคค่ำ และเปิดสอนระดับปริญญาตรีแทนในปีการศึกษาเดียวกันนั้น โดยใช้เวลาในการศึกษา 6 ปี ผู้ที่สอบไล่ได้ครบทุกลักษณะวิชาตามหลักสูตรจะได้รับปริญญาวารสารศาสตร์บัณฑิต มีศักดิ์และสิทธิ์เหมือนวารสารศาสตร์บัณฑิตหลักสูตรการศึกษา 4 ปี ทุกประการ การศึกษาในด้านวารสารศาสตร์ได้เจริญก้าวหน้ามาเป็นลำดับ จนกระทั่งในปี พ.ศ. 2513 แผนกวารสารศาสตร์ จึงได้รับการยกฐานะขึ้นเป็นแผนกอิสระวารสารศาสตร์และสื่อสารมวลชน ดังราชกิจจานุเบกษา เล่ม 87 ตอนที่ 116 วันที่ 15 ธันวาคม พ.ศ. 2513 ตามพระราชกฤษฎีกาจัดตั้งแผนกอิสระวารสารศาสตร์และสื่อสารมวลชนในมหาวิทยาลัยธรรมศาสตร์ พ.ศ. 2513 ให้ไว้ ณ วันที่ 4 ธันวาคม พ.ศ. 2513
เนื่องจากการศึกษาในสาขาวิชาสื่อสารมวลชนได้เจริญก้าวหน้าและขยายตัวขึ้นอย่างรวดเร็ว จึงได้มีการยกฐานะแผนกอิสระวารสารศาสตร์และสื่อสารมวลชนขึ้นเป็น "คณะวารสารศาสตร์และสื่อสารมวลชน" ในมหาวิทยาลัยธรรมศาสตร์ ตั้งแต่ปี พ.ศ. 2522 เป็นต้นมา ตามพระราชกฤษฎีกาว่าด้วยการเรียกชื่อปริญญา การใช้อักษรย่อสำหรับปริญญาและครุยวิทยฐานะในคณะวารสารศาสตร์และสื่อสารมวลชน มหาวิทยาลัยธรรมศาสตร์ พ.ศ. 2522 ให้ไว้ ณ วันที่ 16 พฤศจิกายน พ.ศ. 2522 ดังราชกิจจานุเบกษา เล่ม 96 ตอนที่ 201 วันที่ 6 ธันวาคม พ.ศ. 2522 และประกาศทบวงมหาวิทยาลัย เรื่อง การแบ่งส่วนราชการในมหาวิทยาลัยธรรมศาสตร์ "ให้มีสำนักงานเลขานุการในคณะวารสารศาสตร์และสื่อสารมวลชน" ประกาศ ณ วันที่ 26 พฤศจิกายน พ.ศ. 2522
สีประจำคณะ
ในคราวประชุมคณบดี ครั้งที่ 7/2533 เมื่อวันที่ 2 เมษายน พ.ศ. 2533 ได้มีมติให้คณะใหม่ไปพิจารณาเลือกสีประจำคณะที่ไม่ซ้ำกับคณะเก่า สำหรับคณะเก่าก็ขอให้กำหนดสีที่ชัดเจนด้วย คณะวารสารศาสตร์และสื่อสารมวลชนจึงนำเข้าพิจารณาในที่ประชุมคณะกรรมการประจำคณะฯ โดยมติประชุมกำหนดให้สีม่วงเม็ดมะปรางเป็นสีประจำคณะวารสารศาสตร์และสื่อสารมวลชนนับแต่นั้นเป็นต้นมา
ปริญญา
ในปี พ.ศ. 2534 มีพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยธรรมศาสตร์ โดยรวบรวมการเรียกชื่อปริญญาและสีประจำสาขาวิชาทั้งของสาขาวิชาเดิมและสาขาวิชาใหม่ไว้ในพระราชกฤษฎีกาฉบับเดียวกัน และพระราชกฤษฎีกาฉบับนี้ได้มีการสะกดชื่อปริญญาของคณะวารสารศาสตร์และสื่อสารมวลชนแตกต่างไปจากเดิมเล็กน้อย โดยตัดเครื่องหมายทัณฑฆาตท้ายคำว่า "ศาสตร์" ออก ดังพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยธรรมศาสตร์ พ.ศ. 2534 ให้ไว้ ณ วันที่ 10 กรกฎาคม พ.ศ. 2534 ราชกิจจานุเบกษา เล่มที่ 108 ตอนที่ 122 วันที่ 11 กรกฎาคม พ.ศ. 2534 (7) สาขาวิชาวารสารศาสตร์ มีปริญญาสามชั้น ได้แก่
กลุ่มสาขาวิชา
เพื่อให้การศึกษาและวิจัยทางวารสารศาสตร์และสื่อสารมวลชนในแขนงต่างๆ แก่นักศึกษา ให้ได้มีความรู้ความชำนาญ สามารถวินิจฉัยและตัดสินปัญหาของสังคมในส่วนที่เกี่ยวข้องได้อย่างมีประสิทธิภาพ อันจะไปใช้ในการประกอบวิชาชีพวารสารศาสตร์ มีจริยธรรมและสำนึกต่อสังคม มีความรู้และทักษะในวิชาชีพ คณะวารสารศาสตร์และสื่อสารมวลชน มหาวิทยาลัยธรรมศาสตร์ จึงได้แบ่งการศึกษาออกเป็น 6 กลุ่มสาขาวิชา ดังนี้
บุคคลสำคัญคณะวารสารศาสตร์และสื่อสารมวลชน
=== รายนามคณบดี ===
ละคอนวารสารฯ ธรรมศาสตร์
สำหรับประวัติละคอนวารสารฯนั้น ในปี พ.ศ. 2523 หลังจากที่ทางคณะวารสารศาสตร์ฯ ได้ยกฐานะจากแผนกอิสระวารสารศาสตร์และสื่อสารมวลชน เป็น "คณะวารสารศาสตร์และสื่อสารมวลชน" ในมหาวิทยาลัยธรรมศาสตร์ ทางนักศึกษาคณะวารสารศาสตร์ฯ ก็ได้ผลิตและจัดแสดงละครเวทีออกมาอย่างต่อเนื่อง และเริ่มนับลำดับเรื่องอย่างจริงจัง โดยมีชื่อเรื่อง ดังนี้
ละครเวทีทุกเรื่องข้างต้นจะแฝงไปด้วยแก่นสาระ แนวคิดต่างๆของนักศึกษา ที่ต้องการจะสื่อสารออกไปให้ผู้ชมในโรงละครได้ซึมซับสิ่งต่างๆ ผ่านความบันเทิง โดยสิ่งที่เหล่านี้ล้วนกลั่นกรองมาจากสภาพสังคมและปัญหาในปัจจุบันจากมุมมองในฐานะคนรุ่นใหม่ที่กำลังเติบโตอยู่ในสังคมไทยและในฐานะนักศึกษาด้านสื่อสารมวลชนที่พร้อมจะทำหน้าที่เป็นกระจกเงาสะท้อนสังคม ซึ่งในบางครั้งความคิดเหล่านี้ชี้ให้เห็นปัญหาในสังคม และถูกหยิบยกขึ้นมาวิพากษ์วิจารณ์ต่อบนเวทีสาธารณะ นับว่าเป็นความประสบความสำเร็จและเป็นความภูมิใจอย่างยิ่งสำหรับนักศึกษาที่ทำละครเวที
สำหรับชื่อของละคอนวารสารนั้น จะเห็นว่าใช้คำว่า “ละคอน” แทนคำว่า “ละคร” ซึ่งเป็นคำที่ราชบัณฑิตยสถานจัดเก็บไว้ในพจนานุกรมฉบับปัจจุบันนั้น (คำว่า “ละคอน” และ “ละคร” นั้นมีความหมายเหมือนกัน และมักใช้สลับกันจนสับสนแก่ผู้อ่านตั้งแต่สมัยรัชกาลที่ 5 ทางราชบัณฑิตยสถานจึงเลือกเก็บคำว่าละคร เพื่อแก้ปัญหาดังกล่าว) เนื่องจากต้องการสร้างเอกลักษณ์ให้แก่ละคอนวารสารฯ และยังคงสืบทอดคำว่า “ละคอนวารสารฯ” นี้จวบจนปัจจุบัน
นอกจากนี้นับตั้งแต่ปีพ.ศ. 2551 ละคอนวารสารถูกพัฒนาให้มีลักษณะกึ่งละครเพลง เพิ่มสีสันให้กับการแสดง และการประชาสัมพันธ์ สอบถามข้อมูลละคอนวารสารฯ คลิกที่นี่
ดูบาดู
ดูบาดู (DoobaDoo) เป็นวงดนตรีป๊อบแจ๊ส ประกอบด้วยสมาชิกสองคน คือ โอ๋ เจษฎา สุขทรามร และ ลูกหว้า พิจิกา จิตตะปุตตะ
ประวัติ
สำหรับผลงานโปรดิวซ์ล่าสุดของเจษฎา คือ อัลบั้มมาช่า ซีเล็คชั่น และ บอสซ่า บลอสซั่ม 2 อีกทั้งยังเป็นผู้ได้รับคัดเลือกให้เรียบเรียงเสียงประสาน เพลงชาติไทย (2 Version จากทั้งหมด 5 Version) รวมทั้งยังเคยทำหน้าที่เป็น Music director ให้กับ Concert Series "Love Supreme", Click Radio, Fat Radio, FM 1 และได้ร่วมผลิตการแสดงคอนเสิร์ตให้กับศิลปินต่างๆ มากมายอีกด้วย ซึ่งหลังจากวางกีตาร์ Rock แล้ว เขาก็หันมาศึกษาดนตรีBebopและJazzอย่างต่อเนื่อง
ในขณะที่ พิจิกา นักร้องนำเสียงหวานของ Doobadoo อดีตนักร้องของชมรมดนตรี CU.Band แห่งจุฬาลงกรณ์มหาวิทยาลัย ก็เคยฝากผลงานไว้มากมาย ไม่ว่าจะเป็นการอ่านสปอต ร้องเพลงประกอบโฆษณา จิงเกิ้ลต่างๆ ทางวิทยุและโทรทัศน์กว่า 50 ชิ้น รวมถึงเพลงประกอบละคร เมืองมายา the series และเพลง ประกอบ ละครเรื่อง นกออก เป็นนักร้องรับเชิญและคอรัสให้ศิลปินต่างๆมากมาย เช่น ซีเปีย บัวหิมะ คิดแนปเปอร์ กลุ่มเรียนเชิญผู้มีจิตศรัทธา บุดด้าเบลส อีทีซี เป็นต้น นอกจากนี้ยังเคยเป็นนักร้อง Back up และ คอรัส ในการแสดงให้กับ โจอี้ บอย, ใหม่ เจริญปุระ, รัดเกล้า อามระดิษ และโบ สุนิตา เป็นต้น อีกส่วนหนึ่งคือผลงานด้านละครเวทีหลายเรื่อง เช่น คู่กรรม the musical, วิวาห์คาบาเร่ต์, ละครเพลง Pippin, มหานาฏกรรมพระมหาชนก ในบท นางมณีเมขลา เป็นต้น อีกทั้งยังสนใจในเรื่องของภาพยนตร์โดยเคยเขียนคอลัมน์แนะนำภาพยนตร์ให้กับนิตยสารกุลสตรี ปัจจุบันนอกจากงานร้องเพลง พิจิกายังเป็นดีเจทางสถานีวิทยุเพลงสากล 98.5 Breeze fm อีกด้วย
อัลบั้ม
ดูบาดูได้รับรางวัลอัลบั้มยอดเยี่ยมแห่งปี 2548 จากเวที คม ชัด ลึก อวอร์ด และ แฮมเบอร์เกอร์ อวอร์ด มีเพลงที่ได้รับความนิยม คือ เพลง ไม่ใช่ผู้ชาย โดยมีอุ๋ย บุดด้าเบสและ ปอยตรีชฎา แสดงเป็นพระเอกนางเอกเอ็มวี
ความเป็นมลายู
ความเป็นมลายู (Malayness; Kemelayuan, อักษรยาวี: ) เป็นสถานะของความเป็นมลายูหรือลักษณะเฉพาะของมลายู สิ่งนี้อาจรวมถึงสิ่งที่ผูกมัดและแยกแยะชาวมลายูและเป็นพื้นฐานของเอกภาพและอัตลักษณ์ของพวกเขา ผู้ที่เรียกตนเองเป็นมลายูพบได้ในประเทศแถบเอเชียตะวันออกเฉียงใต้หลายประเทศที่เป็นอันหนึ่งอันเดียวกันด้วยอัตลักษณ์ร่วมทางความคิด แต่ถูกแบ่งด้วยขอบเขตทางการเมือง ประวัติศาสตร์ที่แตกต่างกัน ภาษาถิ่นที่แตกต่างกัน และลักษณะเฉพาะของประสบการณ์ในท้องถิ่น ในขณะที่ศัพท์ 'มลายู' ใช้กันอย่างแพร่หลายและเข้าใจได้ง่ายในภูมิภาคนี้ แต่ยังคงเปิดกว้างต่อการตีความที่แตกต่างกัน เนื่องจากคุณลักษณะที่หลากหลายและลื่นไหล 'มลายู' ในฐานะอัตลักษณ์หรือสัญชาติจึงถือเป็นหนึ่งในแนวคิดที่ท้าทายและน่าสงสัยที่สุดในโลกที่มีความหลากหลายทางเชื้อชาติของเอเชียตะวันออกเฉียงใต้
ลักษณะพื้นฐานทางด้านสังคมที่มีร่วมกันของอัตลักษณ์มลายูส่วนใหญ่คาดว่ามีต้นกำเนิดมาจากการขึ้นครองอำนาจของรัฐสุลต่านมะละกาในคริสต์ศตวรรษที่ 15 หลังการพิชิตมะละกาใน ค.ศ. 1511 แนวคิดเรื่องความเป็นมลายูพัฒนาขึ้นในสองวิธี: วิธีหนึ่งเพื่ออ้างสิทธิ์สายตระกูลของกษัตริย์หรือยอมรับการสืบเชื้อสายจากศรีวิชัยและมะละกา และอีกรูปแบบเพื่อสื่อถึงความเป็นพหุพาณิชพลัดถิ่นรอบนอกของโลกมลายูที่ยังคงไว้ซึ่งภาษามลายู ขนบธรรมเนียม และวิธีปฏิบัติทางการค้าของศูนย์การค้ามะละกา ในช่วงกลางคริสต์ศตวรรษที่ 20 แนวคิดต่อต้านลัทธิล่าอาณานิคมตะวันตกของความเป็นมลายูที่ถูกโรแมนติไซซ์ (romanticize) เป็นองค์ประกอบสำคัญของชาตินิยมมลายูที่ทำให้การปกครองของอังกฤษในมาลายาสิ้นสุดลง
ปัจจุบัน เสาหลักของความเป็นมลายูที่ได้รับการยอมรับมากที่สุดคือ ผู้นำมลายู ภาษาและวัฒนธรรมมลายู และศาสนาอิสลาม   ทั้งหมดเป็นสถาบันในประเทศบรูไนและประเทศมาเลเซียที่มีประชากรส่วนใหญ่เป็นมลายูทั้งสองประเทศ โดยบรูไนประกาศให้ราชาธิปไตยอิสลามมลายูเป็นปรัชญาประจำชาติ ส่วนมาเลเซียระบุอัตลักษณ์มลายูในรัฐธรรมนูญมาเลเซีย มาตราที่ 160
สโมสรฟุตบอลลิเวอร์พูลในฤดูกาล 2012–13
ฤดูกาล 2012–13 เป็นฤดูกาลที่ 121 ของสโมสรฟุตบอลลิเวอร์พูล และเป็นฤดูกาลที่ 51 ติดต่อกันบนลีกสูงสุดของฟุตบอลอังกฤษ นอกจากจะแข่งขันในพรีเมียร์ลีกแล้ว สโมสรได้เข้าแข่งขันในรายการ เอฟเอคัพ, ลีกคัพและยูฟ่ายูโรปาลีกจากการชนะเลิศในรายการ ฟุตบอลลีกคัพ ฤดูกาล 2011–12
เจ้าพ่อเฟิงตู
เฟิงตูต้าตี้ หรือ  เฟิงตี้ ( หรือ  เฟิงตี้  เป็นเทพเจ้าแห่งความตายในศาสนาเต๋าและศาสนาชาวบ้านจีนและเป็นประมุขแห่งเทพารักษ์ผู้รักษาของนครเฟิงตู (丰都鬼城 - Fengdu Ghost City) ในเขตฉงชิ่ง พระองค์ได้รับการสักการะบูชาควบคู่กับเจ้าพ่อเขาไท่ในฐานะเทวราชแห่งยมโลกและโลกหลังความตาย
สโมสรฟุตบอลลิเวอร์พูลในฤดูกาล 2012–13
ในช่วงก่อนฤดูกาลแข่งขันได้มีการเปลี่ยนแปลงผู้จัดการทีมเกิดขึ้น โดยทางสโมสรได้ปลด เคนนี แดลกลีช ออกจากเป็นผู้จัดการทีมเมื่อวันที่ 16 พฤษภาคม ค.ศ. 2012 และได้แต่งตั้งให้ เบรนแดน ร็อดเจอร์ เป็นผู้จัดการทีมแทนในวันที่ 1 มิถุนายน ค.ศ. 2012